2023. gada 8. septembrī

Informācija plašsaziņas līdzekļiem

**AS “Pasažieru vilciens” ir izsludinājusi konkursu par tiesībām izvietot reklāmu vilcienos**

**AS “Pasažieru vilciens” ir izsludinājusi konkursu par tiesībām izvietot reklāmu pasažieru vilcienos, kas tiek izmantoti pasažieru pārvadāšanai pa dzelzceļu.**

Vilcienos varēs izvietot divu veidu reklāmas – drukāto un digitālo. Drukātā reklāma paredzēta izvietošanai dīzeļvilcienos un pašlaik kursējošajos elektrovilcienos tehniskajā specifikācijā noteiktajās vietās, savukārt digitālā reklāma – jaunajos elektrovilcienos. Piedāvājumi no pretendentiem tiek gaidīti par abiem reklāmas veidiem kopā.

Par konkursa “Par tiesībām izvietot reklāmu vilcienos” uzvarētāju tiks noteikts viens pretendents, kura piedāvājums atbildīs nolikumā noteiktajām prasībām un vērtēšanas rezultātā iegūs augstāko punktu skaitu. Līgumu ar uzvarētāju paredzēts noslēgt uz 3 gadiem.

Konkursa nolikums ar pielikumiem un piedāvājuma iesniegšanas nosacījumi pieejami “Pasažieru vilciena” [tīmekļvietnē](https://www.pv.lv/lv/iepirkumi/aktualas-iepirkumu-proceduras/). Piedāvājumu iesniegšanas termiņš – 27. septembris.

*Par AS “Pasažieru vilciens”*

2001. gada 2. novembrī dibinātā akciju sabiedrība “Pasažieru vilciens” ir lielākais iekšzemes sabiedriskā transporta pakalpojumu sniedzējs, kas pārvadā pasažierus pa dzelzceļu Latvijas teritorijā. AS “Pasažieru vilciens”ir patstāvīgs valsts īpašumā esošs uzņēmums. 2021. gadā uzņēmums pārvadāja vairāk nekā 11 miljonus pasažieru, 98,9% reisu izpildot precīzi pēc vilcienu kursēšanas grafika.

**Papildu informācijai:**

Aija Babre

AS “Pasažieru vilciens”

Komunikācijas un mārketinga daļas mārketinga vadītāja

Mob. tālr. nr.: 29151215

E-pasta adrese: aija.babre@pv.lv